polyglot-tagger/wikipedia-language-snippets-filtered huggingface dataset:
དེ་གྲས་ལ་དོ་སྣང་མ་བྱས་པར་རང་སྣང་གང་དྲན་བྱས་དྲག་ན།ནད་རིགས་མང་བོ་ཞིག་ཉེས་མེད་ཀྱི་ཚེ་སྲོག་ཆུང་ཆུང་དག་གི་སྟེང་ལ་གྲིབ་མ་བཞིན་འབབ་ཀྱི་ཡོད། མི་མང་བོ་ཞིག་གིས་འཆལ་སྤྱོད་ལ་བརྟེན་ནས་འཛམ་གླིང་ཧྲིལ་བོ་སྐྱི་གཡའ་བར་བྱེད་པའི་ཨ་ཙིའི་ནད་སོགས་ནད་རིགས་མང་བོ་ཞིག་རང་གི་ཆུང་མ་དང་བུ་ཕྲུག ཁྱིམ་མཚེས་དང་རུ་སྐོར། སྡེ་ཚོ། ཡུལ་ལུང་། མི་རིགས།འཛམ་གླིང་བརླགས་བྱེད་ཀྱི་རྡུལ་ཕྲན་མཚོན་ཆར་གྱུར་དང་འགྱུར་བཞིན་ཡོད།
༡ འཛམ་གླིང་སྒང་དུ་མངལ་དུས་སློབ་གསོ་ཞེས་གྲགས་ཆེ་ལ་དེར་དང་དོད་ཆེན་པོ་མཛད་ཀྱི་ཡོད། ཕྲུ་གུ་མངལ་དུ་མ་ཆགས་སྔོན་ནས་ཨ་མས་རང་གི་ཟས་དང་སྤྱོད་ལམ།གཙང་སྦྲ་སོགས་ལ་གཟབ་ནན་བྱས་ཏེ་རང་ཉིད་ཀྱི་འཕྲོད་བསྟེན་ལ་བདག་གཅེས་ཡག་པོ་བྱེད་དགོས་པའི་ཤེས་བྱ་རྟོགས་དགོས་ལ།དེའི་གལ་ཆེན་རང་བཞིན་ཡང་རྟོགས་དགོས། དེ་ནི་བྱིས་པ་ནད་མེད་བདེ་ཐང་ཅན་སྐྱེ་བ་དང་ཁྱིམ་ཚང་བདེ་སྐྱིད་ལྡན་པ་ཞིག་གི་རྨང་ཚུགས་པའི་གཞི་མ་ལྟ་བུ་ཡིན།
ཨ་མའི་མངལ་དུ་ཕྲུ་གུ་ཡོད་པའི་སྐབས་སུ།ཨ་ཕའི་ངོས་ནས་ཀྱང་རང་གི་སྤྱོད་ལམ་ལ་ཡིད་འཇོག་བྱས་ཏེ་རང་གི་ཆུང་མ་དང་མོའི་མངལ་དུ་ཡོད་པའི་བྱིས་པའི་ལུས་སེམས་ཀྱི་བདེ་ཐང་གི་ཆེད་དུ་གདུང་སེམས་མཉམ་བསྐྱེད་བྱས་ཏེ་ཕྱོགས་ཡོངས་ནས་ཆུང་མ་ལ་རོགས་རམ་གནང་རྒྱུ་ཤིན་ཏུ་གལ་ཆེ།ཆུང་མའི་མངལ་དུ་ཡོད་པའི་ཕྲུ་གུ་དེ་བོད་ཀྱི་མི་རབས་རྗེས་མ་དང་ཕ་མ་གཉིས་ཀྱི་མ་འོངས་པའི་རེ་བ་བཅོལ་ས་ཡིན།
ཕྲུ་གུ་ཨ་མའི་མངལ་དུ་ཡོད་སྐབས་ཀྱི་ཨ་མའི་སྤྱོད་ལམ་དེ་གལ་ཆེན་པོ་ཡིན་པ་ཕ་མ་གཉིས་ཀྱིས་ངོས་ཟིན་དགོས།ཨ་མའི་སྤྱོད་ལམ་དང་མངལ་དུ་ཡོད་པའི་བྱིས་པའི་ལུས་སེམས་ཀྱི་བདེ་ཐང་ལ་འབྲེལ་ཡོད་པས། བྱིས་པའི་བདེ་ཐང་གི་ཆེད་དུ་ཨ་མས་རང་གི་བསམ་བློ་གཏོང་སྟངས་དང་།སྐད་ཆ་བཤད་སྟངས། ལུས་ཀྱི་རྣམ་འགྱུར་སོགས་སྤྱོད་ལམ་ལ་གཟབ་དགོས།
འདི་ཉིད་སྣང་མེད་དུ་བཞག་ན།མི་སྒེར་གྱི་དཔྲལ་བའི་མིག་དང་ཁོག་གི་སྙིང་ལྟར་གྱུར་བའི་ཕྲུ་གུ་སྙིང་རྗེ་བོ་དང་མི་རིགས་དང་འཛམ་གླིང་གི་དམིགས་གཏོད་ས་སྟེ་རྒྱུད་འཛིན་པ་རྣམས་ལ་དོ་ཁུར་མ་བྱས་པ་ཡིན་པས།མཇུག་འབྲས་འདི་ཀོ་བློ་ཡིད་དུ་ཤོང་ཐབས་མེད་ལ། མི་བུ་སུས་ཀྱང་གྱོང་གུད་འདི་ལ་ཁ་གསབ་སྤྲོད་ཐབས་ཤིག་ཡེ་ནས་མེད།
ཕྲུ་གུ་ཨ་མའི་མངལ་དུ་ཡོད་སྐབས་ཀྱི་ཨ་མའི་ལུས་སེམས་ཀྱི་འཕྲོད་བསྟེན་འདི་གལ་ཆེན་པོ་ཡིན་པ་ཕ་མ་གཉིས་ཀྱིས་ངོས་ཟིན་དགོས།ཨ་མའི་ལུས་སེམས་ཀྱི་བདེ་ཐང་ནི་མངལ་དུ་ཡོད་པའི་བྱིས་པའི་བདེ་ཐང་ལ་ཐད་ཀར་དུ་འབྲེལ་བ་ཡོད་པའི་གནས་སྟངས་ལ་འགན་ཁུར་ཏེ།ཨ་མའི་ལུས་སེམས་ལ་གནོད་པའི་ཟས་རིགས་དང་བྱ་སྤྱོད་ལ་འཛེམས་དགོས།
ང་ཚོའི་ནད་རིགས་མང་བོ་ཞིག་འཕྲོད་བསྟེན་ལ་བསྟེན་ནས་འབྱུང་གི་ཡོད་ལ།ཐ་ན་མིག་སྔར་གྱི་འཚོ་གནས་ཀྱི་དཀའ་རྙོག་མང་བོ་ཞིག་ཀྱང་འཕྲོད་བསྟེན་ལ་བརྟེན་ནས་འབྱུང་གི་ཡོད།ཆུང་བ་ཁྱིམ་ཚང་ནས་ཆེ་བ་འཛམ་གླིང་གི་ཤི་གསོན་དང་བདེ་སྡུག་མང་བོ་ཞིག་ཀྱང་འདི་ལ་འཕྲད་ཡོད་པ་རེད།
གལ་སྲིད་ཨ་མས་རང་གི་འཕྲོད་བསྟེན་ལ་བདག་གཅེས་མ་ཐུབ་པ་ཡིན་ན།རང་གི་མངལ་དུ་ཡོད་པའི་བྱིས་པའི་བདེ་ཐང་ལ་བདག་གཅེས་བྱེད་མ་ཐུབ་པ་ཡིན། རང་གི་མི་རབས་རྗེས་མའི་བདེ་ཐང་ལ་འགན་ཁུར་མ་ཐུབ་པ་ཡིན།གནད་དོན་འདི་ནི་ཧ་ཅང་ཚབས་ཆེན་ཞིག་ཡིན་པའི་རྒྱུ་རྐྱེན་དེ་རེད།
སངས་རྒྱས་བཅོམ་ལྡན་འདས་ཕོ་བྲང་དུ་བྱོན་ཏེ་ཞལ་ལག་བཞེས་གྲུབ་རྗེས། སྲས་མོ་གྲགས་འཛིན་མ་མ་གཏོགས་ཕོ་བྲང་གི་དཔོན་གཡོག་ཀུན་གྱིས་རྒྱལ་སྲས་གཞོན་ནུ་དོན་གྲུབ་ཕྱིར་ཕོ་བྲང་དུ་ཕེབས་པ་ཐོས་ནས་ཁོང་ལ་གུས་ཞབས་དང་བཀའ་སློབ་ཞུ་རུ་བཅར། ཁོང་ཚོ་ཚང་མས་སྙིང་ནས་བརྩེ་བའི་རྒྱལ་སྲས་གཞོན་ནུ་དོན་གྲུབ་ནི་ད་ལྟའི་སྐབས་སུ་སྐུ་ལ་ངུར་སྨྲིག་གི་ན་བཟའ་བཞེས་ཤིང་། སྐྱེ་འགྲོ་ཀུན་གྱིས་ཕྱག་དང་སྐོར་བ་བྱེད་ཅིང་། དགའ་མོས་ཀྱིས་གུས་བཀུར་ཞུ་ས་ཞིག་ཏུ་གྱུར་པ་མཇལ་བས་ཁོང་ཚོའི་སེམས་ལ་བརྗོད་ལས་འདས་པའི་ངོ་མཚར་དང་བླ་ན་མེད་པའི་དགའ་སྤྲོ་ཡིས་ཁེངས་སོ། །
དང་པོ་དམིགས་ཀྱིས་འབྱེད་པ་ལ། གལ་འཛུགས་དང། གཞུང་འཛུགས་གཉིས་ཡོད་པའི་དང་བོ་ནི། དཔེར་ན། ཁོ་ལ་རིག་གནས་ཀྱི་ཡོན་ཏན་ལྡན་ཆེན་པོ་ནམ་མི་ལྡན། ལྡན་ན་སློམ་གྲྭ་ཆེན་མོའི་དགེ་རྒན་དུ་འོས། མི་དེ་མཁས་པ་ཡིན་ནམ་མིན། ཡིན་ན་ངས་སློབ་དཔོན་དུ་བསྟེན་དགོས། སང་ཉིན་ལམ་གྲོགས་ཨེ་ཡོད། ཡོད་གྲང་(?
ན་ཨེ་ཅག་འགྲོ། ལྟ་བུའོ། གཞུང་འཛུགས་པ་ནི། དངོས་སུ་ན། མདོར་ན། མདོ་རྩ་བཤད་ན། མདོ་དོན་བཤད་ན། ལྟ་བུ་གཞུང་དོན་ཁྱད་པར་དུ་བཏོན་ནས་དམིགས་འབྱེད་པའོ། དམིགས་ཀྱིས་འབྱེད་ཅེས་པ་ནི་དམིགས་ཀྱིས་བསལ་བའི་དོན་ཡིན་པས། དགར་བ་དང་དོན་གཅིག་ཡིན་པར་གསུངས།
ལྔ་བ་འོས་པར་དཀའ་བའམ་མི་འོས་པ་མཆོག་ཏུ་འཛིན་པ་ནི། དཔེར་ན། མཁས་པས་ལོག་བཤད་བྱེད་ན། བླུན་པོས་ལྟ་ཅི་སྨོས་ལྟ་བུ་སྟེ། སྔ་མ་འོས་པའི་ཚིག་གིས། ཚིག་ཕྱི་མ་དེའི་དོན་ངེས་པར་བྱེད་པས་ན། ཕྱི་ཚིག་ངེས་པར་འབྱེད་པའང་ཟེར། མཁས་པས་ལོག་བཤད་བྱེད་པ་ཤིན་ཏུ་མི་འོས་པར་འཛིན་པ་ལ། མི་འོས་པ་མཆོག་ཏུ་འཛིན་པ་ཞེས་བཏགས་པ་ཡིན། དེ་ལས་ལྡོག་པ་སྔ་མ་འོས་པའི་ཚིག་གིས་། ཕྱི་མའི་ཚིག་དོན་ངེས་པར་བྱེད་པ་ནི། བླུན་པོས་ཡི་གེ་ཤེས་ན་མཁས་པས་ལྟ་ཅི་སྨོས་ལྟ་བུའོ།
དེ་ལྟར་བཤད་མ་ཐག་པའི་ལ་དོན་རྣམས་ལས། ན་ལ་གཉིས་འཇུག་ཚུལ་གཞན་ཡང་ཡོད་དེ། ན་ཡིག་ནི། དམིགས་ཀྱིས་འབྱེད་པ། རྒྱུ་མཚན་། རྒྱུ་མཚན་དོན་གྱིས་བསྟན་པ། ཚིག་ཕྱི་མའི་དོན་ཚིག་སྔ་མའི་བསྟན་བྱ་དང་འགལ་བར་སྟོན་པ། འོས་པར་དཀའ་བ་མཆོག་ཏུ་འཛིན་པ་དང་དེ་ལས་ལྡོག་པ། འགལ་དང་མི་འགལ་སྟོན་པ། སྨོན་པའི་གཞི་སྟོན་པ། ཐ་ཚོམ་གྱི་གཞི་རྣམས་ལ་ཡང་འཇུག་པ་ལས།
བཞི་བ་ཚིག་ཕྱི་མའི་དོན་ཚིག་སྔ་མའི་བསྟན་བྱ་དང་འགལ་བར་སྟོན་པ་ནི། འདི་སྔོན་སློབ་སྦྱོང་ལ་མི་དགའ་བ་ཞིག་ཡིན་ན། ད་ནི་སློབ་སྦྱོང་ལ་ཤེན་ཏུ་སྤྲོ་བ་ཞིག་ཏུ་འགྱུར་འདུག་གོ། འདི་སྔོན་བླུན་པོ་ཞིག་ཡིན་ནའང་། ད་མཁས་པར་གྱུར་འདུག། གང་དུ་མཚེའུ་ཡོད་པ་དེ་ན་ཆུ་ཡོན་པ་ཡིན་ན། ཐང་འདི་ནི་ཆུས་དབེན་པའི་ཐང་ངོ་། ལྟ་བུའོ།
གསུམ་པ་རྒྱུ་མཚན་དོན་གྱིས་བསྟན་པ་ནི། དཔེར་ན། གཞན་ལ་གནས་དེར་དུ་བ་མེད་པར་སྒྲུབ་པ་ལ་དངོས་སུ། འདིར་མེ་མེད་ན་དུ་བ་ཇི་ལྟར་ཡོད་ཅེས་བརྗོད་པ་ལྟ་བུ་སྟེ། ན་ཡིག་གིས་དུ་བ་ཡོད་པར་མེ་ཡོད་པའི་རྒྱུ་མཚན་དོན་གྱིས་སྟོན་པའོ།
གཉིས་པ་རྒྱུ་མཚན་ནི། དཔེར་ན། རྒྱུ་རྐྱེན་གྱིས་བྱས་ན། མི་རྟག་ལྟ་བུ་དང་། རྒྱུ་ཡོད་པ་ན་འབྲས་བུ་འབྱུང་ལྟ་བུ་ཚེ་སྐབས་ལའང་འཇུག་གོ།
2008ལོའི་ཟླ4པའི24ཉིན་གྱི་ཕྱི་དྲོར་པེ་ཅིན་དུ་སྐུ་གཤེགས། དགུང་ལོ་བརྒྱད་ཅུ་གྱ་ལྔ་ཡིན། ཁོང་ཉིད་ཀྱི་མི་ཚེ་ཧྲིལ་བོ་ལྷོད་པ་མེད་པའི་སྦྱངས་བརྩོན་དང་། དྲི་མ་མེད་པའི་ལྷག་བསམ། རྨད་དུ་བྱུང་བའི་ཐུགས་མོས་སོགས་ཀྱིས་རྒྱུན་ལེགས་པར་བསྐྱངས་ཏེ་བོད་ཀྱི་རིག་གནས་འཛིན་སྐྱོང་སྤེལ་གསུམ་མཛད་རྗེས་བླ་ན་མེད་པ་བཞག་གོ །
ཁ་བཏགས་འབུལ་ཡུལ་ནི་མཆོག་གསུམ་གྱི་རྟེན་གསུམ་མཆོད་མཇལ། ལྷ་གསོལ་བསང་གཏོང་། བླ་དཔོན་མཇལ་འཕྲད་དང་། འཚམས་འདྲི། དགའ་རྟགས། གཟེངས་བསྟོད། མགྲོན་པོ་སྐྱེལ་བསུ། གཉེན་སློང་། ཞུ་བཤགས། དུས་སྟོན། གླུ་གཞས། དེ་བཞིན་ལེགས་སྐྱེས་གནང་སྦྱིན་འབུལ་བ་སོགས་ཀྱི་དངོས་རྫས་དག་དང་ལྷན་དུའང་ཁ་བཏགས་རེ་འབུལ་སྲོལ་ཡོད་པ་སོགས་བཀྲ་ཤིས་བདེ་ལེགས་སོགས་ཀྱི་མཚོན་དོན་གང་མང་ལ་འབུལ་ཆོག་པ་ཡིན།
རྒྱ་གར་གྱི་གྲུབ་ཐོབ་ཆེན་པོ་དམ་པ་རྒྱ་གར་རམ་དམ་པ་སངས་རྒྱས་ཞེས་པའི་གསུང་མགུར་ཞལ་གདམས་དིང་རི་བརྒྱད་ཅུ་པ་བཞུགས་སོ།།
ༀ་སྭ་སྟི།དམ་པ་འཆར་ཆེན་གྱིས་དམ་པའི་སྤྱན་སྔར་ཕྱིན་ནས་དམ་པ་ཉིད་སྐུ་བགྲེས་འདུག་པ།དམ་པ་ཉིད་བདེ་བ་ནས་བདེ་བར་གཤེགས་པ་ལགས་ཏེ།དིང་རི་བ་རྣམས་སུ་ལ་བློ་གཏོད།ཅི་ཙིག་བྱེད་བྱས་ནས་ཤུམ་པས།ཡང་དམ་པས་དིང་རི་བ་རྣམས་ལ་ཞལ་ཆེམས་སུ་གསུངས་པ།
ཞེས་དིང་རི་བ་རྣམས་ལ་ཞལ་ཆེམས་སུ་བཞག་སོ།།རྒྱ་གར་གྱི་གྲུབ་ཐོབ་དམ་པ་རྒྱ་གར་རམ་དམ་པ་སངས་རྒྱས་ཀྱི་ཞལ་གདམས་དིང་རི་བརྒྱད་ཅུ་པ་རྫོགས་སོ།།
སྟོད་མངའ་རིས་སྐོར་གསུམ་རྫིང་དང་འདྲ། །བར་དབུས་གཙང་རུ་བཞི་ཡུར་བ་འདྲ། །སྨད་མདོ་ཁམས་སྒང་དྲུག་ཞིང་དང་འདྲ། །ཞེས་ཡུལ་གྱི་དབྱིབས་ཙམ་བསྟན་པ་ཡོངས་གྲགས་ལྟར་དང༌། དེང་ཚན་རིག་པས་རྟོག་ཞིབ་བྱས་པའི་སྡོམ་ཚིག་ཏུའང༌། ད་ཕན་ཕལ་ཆེར་ལོ་ངོ་དུང་ཕྱུར་གཅིག་དང་བྱེ་བ་དྲུག་གི་སྔ་རྗེས་སུ་བོད་ཡུལ་འདི་རྒྱ་མཚོ་ཆེན་པོ་ཞིག་ཡིན་ལ། ལོ་ས་ཡ་གཉིས་དང་འབུམ་ལྔའི་གོང་ཙམ་དུ་ས་བབ་ཁད་ཀྱིས་མཐོ་རུ་སོང་སྟབས་སྐམ་ས་ཆེན་པོ་ཞིག་ཆགས་པར་འདོད་དོ།།
སྡེ་སྲིད་སངས་རྒྱས་རྒྱ་མཚོས། ༼ཁ་བ་ཅན་གྱི་ཡུལ་ཞེས།༽ འཛམ་བུའི་གླིང་གི་གཙུག་གཏོར་ལྟར་མཐོ་བ། ས་གཙང་བ། བསིལ་ལ་མཛེས་པ༑ འཆི་བ་མེད་པའི་གྲོང་ཁྱེར་དུ་ཅོ་འདྲི་བ། ཕྱོགས་བཞིར་ཆུ་བོ་ཆེན་པོ་བཞི་འབབ་པ། མི་དཔའ་ལ་རྟ་མགྱོགས་པ། གསེར་དངུལ་ཟངས་ལྕགས་བཤའ་དཀར་ཞ་ཉེ་ལ་སོགས་པ་རིན་པོ་ཆེ་དུ་མའི་འབྱུང་ཁུངས། རྩི་མཆོག་དྲི་ཞིམ་ལ་བཅུད་ཆེ་བ། འབྲུའི་རྣམ་པ་མང་ཞིང་བཟང་བ། གངས་རིའི་ཕྲེང་བས་ཀུན་ནས་བསྐོར། ཞེས་དང༌།
མདོ་སྨད་ཆོས་འབྱུང་ལས། བོད་ཀྱི་ཆུ་བཟང༌། སའི་བསིལ་དྲོད་སྙོམས། སྲོག་ཆགས་ཉུང༌། ཟས་བཅུད་ཆེ་ཞེས་གསུངས་པ་ལྟར་གངས་ལྗོངས་ནི་རི་ཆུ་མཚོ་གསུམ་དང༌། སའི་དགེ་བཅུ་འཛོམས་པ། རི་མཐོ་ཞིང་ས་གཙང་བ། གསེར་དངུལ་ཟངས་ལྕགས་སོགས་རིན་ཆེན་དུ་མའི་འབྱུང་ཁུངས་རྩི་མཆོག་དྲི་ཞིམ་ལ་བཅུད་ཆེ་བ། མོ་མཛངས་ཤིང༌། ཕོ་དཔའ་བ། རྟ་མགྱོགས་པ། ཞེས་དམ་པ་དུ་མས་ལན་གཅིག་མིན་པར་བསྔགས་པར་མཛད་པ་སོགས་འཛད་མེད་ཡོན་ཏན་གྱིས་ཡོངས་སུ་ཕྱུག་པ་ཞིག་གོ།
བོད་དུ་མིའི་འགྲོ་བ་ཐོག་མར་བྱུང་ཚུལ་ལ་བཞེད་པ་མང་དུ་ཡོད་པ་སྟེ། བོན་གྱི་ཆོས་ལུགས་ནས་བཤད་ཚུལ་དང༌། སངས་རྒྱས་ཆོས་ལུགས་སྤྱིའི་བཤད་ཚུལ། བོད་གནའ་རབས་ཀྱི་ལོ་རྒྱུས་ཐོག་བཤད་ཚུལ་བཅས་གསུམ་ཡོད་པ་ལས།
དང་པོ། བོན་གྱི་ཆོས་ལུགས་སམ་བོད་ཀྱི་ཆེས་གནའ་བོའི་བཤད་ཚུལ་ནི། ༵༵རླངས་ཀྱི་པོ་ཏི་བསེ་རུ་རྒྱས་པ་ཀཀ ལས། འབྱུང་བ་རྣམ་ལྔའི་སྙིང་པོ་ལས། སྒོ་ང་ཆེན་པོ་གཅིག་ཡོང་བ། ཕྱིའི་སྒང་ཤུན་ལ་ལྷ་བྲག་དཀར་མོ་ཆགས། །ནང་གི་སྒོང་ཆུ་ལ་དུང་མཚོ་དཀར་མེར་འཁྱིལ། །བར་གྱི་སྒོ་ངའི་དར་ཆ་ལ། །རིགས་དྲུག་སེམས་ཅན་ཀུན་ཏུ་གྲོལ། །ཞེས་དེ་ལ་མིག་དང༌། རྣ་བ། སོ། ལྕེ། རྐང་ལག་སོགས་དོད་ནས་ཡེ་སྨོན་རྒྱལ་པོ་བྱ་བ་བྱུང༌། དེ་དང་ཆུ་ལྕག་རྒྱལ་པོ་འདུས་པས་རིམ་བཞིན་མིའི་འགྲོ་བ་འཕེལ་བ་ཡིན་ཞེས་བོན་ལུགས་སུ་བསྐལ་པ་ཡ་ཐོག་གི་སྣོད་བཅུད་རྣམས་སྲིད་པ་ཀློང་གི་སྒོ་ང་ལས་གྲོལ་བར་བཤད་དོ།།
གཉིས་པ། སངས་རྒྱས་ཆོས་ལུགས་ཀྱི་བཤད་ཚུལ་ནི། འབྱུང་བ་ལྔ་སོ་སོ་རྡུལ་ཕྲན་མང་པོ་ཕན་ཚུན་འདུས་པ་ལ་བརྟེན་ནས་རྒྱ་མཚོ་དང་སྐམ་ས་སོགས་ཆགས་རྗེས་ལྷ་ཡུལ་ནས་སེམས་ཅན་ཞིག་ཤི་ནས་མི་ཡུལ་དུ་སྐྱེ་བ་བླངས་པ་ནས་འགྲོ་བ་མི་ཡི་རིགས་ཐོག་མར་བྱུང་བར་བཤད་པས་ཞིབ་པར་མངོན་པ་མཛོད་ཀྱི་ལེའུ་གསུམ་པར་གཟིགས་པར་འཚལ་ལོ།།
གསུམ་པ། བོད་ཀྱི་གནའ་རབས་ཀྱི་ལོ་རྒྱུས་ཐོག་བཤད་ཚུལ་ནི། བོད་ཀྱི་མི་རིགས་ནི་ཐོག་མར་ཡར་ཀླུང་གཙང་པོའི་རྒྱུད་རྩེད་ཐང་ས་ཁུལ་དུ་ཕ་སྤྲེའུ་དང་མ་བྲག་སྲིན་གཉིས་འདུས་པ་ལ་བརྟེན་ནས་ཕྲུ་གུ་མང་དུ་བྱུང་བ་ལས་རིམ་བཞིན་མི་ཡི་འགྲོ་བ་བྱུང་བར་བཤད་དོ།།
ཀ༽ སྡེ་སྲིད་སངས་རྒྱས་རྒྱ་མཚོས། སྟག་ལོ་སོགས་འགའ་ཞིག་རྒྱ་བལ་སོགས་ཡུལ་གྲུ་གཞན་དང་འདྲ་བར་ཐོག་མ་ནས་མིའི་འགྲོ་བ་ཆགས་པར་བཞེད་པ་ཡིན།
རིམ་བཞིན་སྟོད་མངའ་རིས་སྐོར་གསུམ་ནི་ཤ་རྐྱང་རི་དྭགས་ཀྱི་གླིང་དང༌། བར་དབུས་གཙང་རུ་བཞི་ནི་སྟག་གཟིག་གཅན་གཟན་གྱི་ཡུལ། སྨད་མདོ་ཁམས་སྒང་དྲུག་ནི་འདབ་ཆགས་བྱ་ཡི་ཡུལ་དུ་གྱུར་བས་གཅན་གཟན་དང༌། བྱ། རི་དྭགས་སོགས་སར་གནས་སེམས་ཅན་གནས་གཞིའི་ཡུལ་དུ་རུང་བར་གྱུར་བ་སོགས་སྲོག་ཆགས་ཀྱི་འབྱུང་ཁུངས་བཤད་ཅིང་དེ་ནས་བོད་ཀྱི་མིའི་འགྲོ་བ་རིམ་བཞིན་བྱུང་ཚུལ་གསུངས་པ་རྣམས་འཛམ་གླིང་སྤྱིའི་སྣོད་བཅུད་ཁོར་ཡུག་ཆགས་ཚུལ་དང་ཡོངས་སུ་མཐུན་པ་ཡིན།
མདོ་དྲི་མེད་གཟི་བརྗིད་ཅེས་པ་འདི་ནི་གཡུང་དྲུང་བོན་གྱི་རྩ་ཆེའི་དཔེ་རྙིང་ཞིག་ཡིན། མཛད་རྣམ་འདིར་དཔེ་ཆ་བྲིས་མ་པོད་བཅུ་གཉིས་ཡོད་པ་དེ་ལེའུ་དྲུག་ཅུ་རེ་གཅིག་ཏུ་དབྱེ་ནས་གོ་རིམ་དང་ལྡན་པའི་སྒོ་ནས་གཤེན་རབ་མི་བོ་ཆེ་སྐུ་འཁྲུངས་ཚུལ་དང་། ཁབ་བཞེས་པ། ཁྱིམ་སྤངས་ནས་རབ་ཏུ་བྱུང་བ། བསྟན་པ་སྤེལ་བ། ཁྱད་པར་དུ་བོན་གྱི་རྒྱུ་འབྲས་ཀྱི་ཐེག་པ་རིམ་དགུ་ཇི་ལྟར་གཏན་ལ་ཕབ་པ་སོགས་ཀྱི་སྐོར་བཀོད་ཡོད།
ལེའུ་དང་པོ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ཞེས་བྱ་བའི་སྐོར།
ལེའུ་གཉིས་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་ལྷ་མིན་ལ་བོན་འཁོར་བསྐོར་བའི་སྐོར།
ལེའུ་གསུམ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སངས་རྒྱས་བསྟན་པ་ཆག་ཕེབས་པའི་སྐོར།
ལེའུ་བཞི་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གཤེན་རབ་སྐྱེ་བ་བཞེས་པའི་མདོ་ཞེས་པའི་སྐོར།
ལེའུ་ལྔ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། རྒྱལ་བུ་གཞོན་ནུ་རོལ་རྩེད་ཀྱི་མདོ་ཞེས་པའི་སྐོར།
ལེའུ་དྲུག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། རྒྱལ་བུ་རྒྱལ་སར་བཏོན་པའི་མདོ་ཞེས་པའི་སྐོར།
ལེའུ་བདུན་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། རྒྱལ་བུའི་བཀའ་ཁྲིམས་བསྩལ་བའི་མདོ་ཞེས་པའི་སྐོར།
ལེའུ་བརྒྱད་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་པ་གཉིས་པ་སྣང་གཤེན་གྱི་མདོ་ཞེས་པའི་སྐོར།
ལེའུ་དགུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་པ་གསུམ་པ་འཕྲུལ་གཤེན་གྱི་མདོ་ཞེས་པའི་སྐོར།
ལེའུ་བཅུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྲིད་གཤེན་ཐེག་པ་གཏན་ལ་་པའི་མདོ་ཞེས་པའི་སྐོར།
ལེའུ་བཅུ་གཅིག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཀུན་དབྱིངས་སྐུ་ལྔའི་དཀྱིལ་འཁོར་གྱི་མདོ་ཞེས་པའི་སྐོར།
ལེའུ་བཅུ་གཉིས་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། དགེ་བསྙེན་གྱི་ཐེག་པ་གཏན་ལ་ཕབ་པའི་མདོ་ཞེས་པའི་སྐོར།
ལེའུ་བཅུ་གསུམ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། དྲང་སྲོང་ཐེག་པ་གཏན་ལ་ཕབ་པའི་མདོ་ཞེས་པའི་སྐོར།
ལེའུ་བཅུ་བཞི་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་པ་བདུན་པ་ཨ་དཀར་གྱི་མདོ་ཞེས་པའི་སྐོར།
ལེའུ་བཅོ་ལྔ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་པ་བརྒྱད་པ་ཡེ་གཤེན་གྱི་མདོ་ཞེས་པའི་སྐོར།
ལེའུ་བཅུ་དྲུག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་པ་དགུ་བ་བླ་མེད་ཀྱི་མདོ་ཞེས་པའི་སྐོར།
ལེའུ་བཅུ་བདུན་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྐད་འགྱུར་སོ་སོའི་བོན་བསྟན་པའི་མདོ་ཞེས་པའི་སྐོར།
ལེའུ་བཅོ་བརྒྱད་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གདུལ་དཀའ་བཏུལ་ནས་བསྟན་པ་སྤེལ་བའི་མདོ་ཞེས་པའི་སྐོར།
ལེའུ་བཅུ་དགུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བྱམས་ལྡན་དགྱེས་པའི་དཀྱིལ་འཁོར་གྱི་ཆོ་གའི་སྐོར།
ལེའུ་ཉི་ཤུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བསྟན་པ་རིན་ཆེན་རབ་ཏུ་བསྟན་པའི་མདོ་ཞེས་པའི་སྐོར།
ལེའུ་ཉེར་གཅིག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པའི་པེའུ་ཙེ་རྣམ་པ་གསུམ་བསྟན་པའི་མདོ་ཞེས་པའི་སྐོར།
ལེའུ་ཉེར་གཉིས་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། འགྲོ་འདུལ་འོད་ཟེར་སྤྲོ་བའི་བོན་བསྟན་པའི་མདོ་ཞེས་པའི་སྐོར།
ལེའུ་ཉེར་གསུམ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་འཁོར་རྣམས་ལ་རྒྱུ་འབྲས་རྣམ་པར་འབྱེད་པའི་མདོ་ཞེས་ པའི་སྐོར།
ལེའུ་ཉེར་བཞི་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་འགྲོ་བ་ཐར་བར་དྲངས་པའི་མདོ་ཞེས་པའི་སྐོར།
ལེའུ་ཉེར་ལྔ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བདེར་གཤེགས་ཀུན་རིག་དཀྱིལ་འཁོར་གྱི་ཆོ་ག་བསྟན་པའི་མདོ་ཞེས་པའི་སྐོར།
ལེའུ་ཉེར་དྲུག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་འགྲོ་བ་ཐར་བར་དྲངས་པའི་མདོ་ཞེས་པའི་སྐོར།
ལེའུ་ཉེར་བདུན་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གུ་བེར་རྒྱལ་བོའི་སྒྲིབ་པ་སྦྱངས་པའི་མདོ་ཞེས་པའི་སྐོར།
ལེའུ་ཉེར་བརྒྱད་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་ཁབ་ཀྱི་དཔལ་འབར་བཞེས་པའི་མདོ་ཞེས་པའི་སྐོར།
ལེའུ་ཉེར་དགུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐབས་དང་ཤེས་རབ་སྲས་སྤྲུལ་གྱི་མདོ་ཞེས་པའི་སྐོར།
ལེའུ་སུམ་ཅུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་ཆབ་སྲིད་འཛིན་པ་ཁབ་ཀྱི་དམ་པ་བཞེས་པའི་མདོ་ཞེས་པའི་སྐོར།
ལེའུ་སོ་གཅིག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ ལས། འགྲོ་འདུལ་གྱི་འོད་ཟེར་གྱི་སྲས་སྤྲུལ་བའི་མདོ་ཞེས་པའི་སྐོར།
ལེའུ་སོ་གཉིས་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་ལྷ་ལ་བོན་སྟོན་པའི་མདོ་ཞེས་པའི་སྐོར།
ལེའུ་སོ་གསུམ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཁྲོ་བོ་རྣམ་པར་འཇོམས་པའི་གཟུངས་ཞེས་པའི་སྐོར།
ལེའུ་སོ་བཞི་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཉོན་མོངས་ནད་སེལ་སྨན་ལྷའི་རྒྱལ་བོའི་དཀྱིལ་འཁོར་གྱི་ཆོ་ག་ཞེས་པའི་སྐོར།
ལེའུ་སོ་ལྔ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ལེགས་སྤྱོད་སྨོན་ལམ་རྣམ་པར་དག་པའི་མདོ་ཞེས་པའི་སྐོར།
ལེའུ་སོ་དྲུག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་ཀླུ་ལ་བོན་བསྟན་པའི་མདོ་ཞེས་པའི་སྐོར།
ལེའུ་སོ་བདུན་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པ་ལ་བདུད་ཀྱིས་ཆོ་འཕྲུལ་བསྟན་པའི་མདོ་ཞེས་པའི་སྐོར།
ལེའུ་སོ་བརྒྱད་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བདུད་འཇོམས་གསང་བའི་གཟུངས་ཀྱི་སྐོར།
ལེའུ་སོ་དགུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་བདུད་ཁམས་ཐར་བར་བཀོད་པའི་མདོ་ཞེས་པའི་སྐོར།
ལེའུ་བཞི་ཅུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བདུད་བཏུལ་བར་ཆད་བསལ་བའི་མདོ་ཞེས་པའི་སྐོར།
ལེའུ་ཞེ་གཅིག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། མི་རྗེ་སྲིད་པ་གདུང་འཛིན་གྱི་སྲས་སྤྲུལ་བའི་མདོ་ཞེས་པའི་སྐོར།
ལེའུ་ཞེ་གཉིས་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་དགུ་བསྟན་པ་རྗེས་བཞག་གི་མདོ་ཞེས་པའི་སྐོར།
ལེའུ་ཞེ་གསུམ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྐུ་གདུང་བསྟན་པ་རྗེ་བཞག་གི་མདོ་ཞེས་པའི་སྐོར།
ལེའུ་ཞེ་བཞི་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བླ་མེད་གོ་འཕང་ཐར་ལམ་སྒྲུབ་ཐབས་ཀྱི་མདོ་ཞེས་པའི་སྐོར།
ལེའུ་ཞེ་ལྔ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བཀའ་ཤེས་རབ་ཀྱི་ཕ་རོལ་དུ་ཕྱིན་པ་་པ་ཆེན་པོ་ཡུམ་གྱི་མདོ་ཞེས་པའི་སྐོར།
ལེའུ་ཞེ་དྲུག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། ཐེག་པ་ཆེན་པོ་ཡུམ་གྱི་དཀྱིལ་འཁོར་གྱི་དོན་བསྟན་པའི་མདོ་ཞེས་པའི་སྐོར།
ལེའུ་ཞེ་བདུན་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བཻཌཱུརྱ་འོད་དམ་པའིགཟུངས་ཀྱི་སྐོར།
ལེའུ་ཞེ་བརྒྱད་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བྱམས་མ་རྩ་བའི་དཀྱིལ་ཆོག་གི་སྐོར།
ལེའུ་ཞེ་དགུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བྱམས་མ་ཆེན་པོ་རྩ་བའི་བསྟོད་པ་ཉི་ཤུ་རྩ་གཅིག་གི་དོན་བསྟན་པའི་མདོ་ཞེས་པའི་སྐོར།
ལེའུ་ལྔ་བཅུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བསྟན་པ་རྣམ་གསུམ་རྗེས་སུ་བཞག་པའི་མདོ་ཞེས་པའི་སྐོར།
ལེའུ་ང་གཅིག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་ཁྱིམ་སྤང་རབ་ཏུ་བྱུང་བའི་མདོ་ཞེས་པའི་སྐོར།
ལེའུ་ང་གཉིས་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གཤེན་གྱིས་མཛད་སྤྱོད་དཀའ་ཐུབ་མཐར་ཕྱིན་གྱི་མདོ་ཞེས་པའི་སྐོར།
ལེའུ་ང་གསུམ་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། བོན་གྱི་འཁོར་ལོ་ཚིག་བཞི་བསྟན་པའི་མདོ་ཞེས་པའི་སྐོར།
ལེའུ་ང་བཞི་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། དུས་ཁྲིམས་གཙང་མའི་མདོ་ཞེས་པའི་སྐོར།
ལེའུ་ང་ལྔ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གཤེན་གྱི་སྲུང་ཁྲིམས་རྣམ་པར་དག་པ་རྩ་བའི་མདོ་ཞེས་པའི་སྐོར།
ལེའུ་ང་དྲུག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གཤེན་གྱི་སྲུང་ཁྲིམས་ཡན་ལག་གི་མདོ་ཞེས་པའི་སྐོར།
ལེའུ་ང་བདུན་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གཤེན་གྱི་དགེ་སྤྱོད་རྣམ་པར་དག་པའི་སྐོར།
ལེའུ་ང་བརྒྱད་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། གཤེན་གྱི་དགེ་སྤྱོད་པང་ཀོང་རྒྱལ་པོ་ན་རག་སྒྲིབ་པ་སྦྱང་བའི་མདོ་ཞེས་པའི་སྐོར།
ལེའུ་ང་དགུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་འཁོར་སྤངས་དགོན་པ་མཛད་པའི་མདོ་ཞེས་པའི་སྐོར།
ལེའུ་དྲུག་ཅུ་བ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས།སངས་རྒྱས་ཀྱི་མཚན་དཔེ་ཡོན་ཏན་གྱི་བསྟན་པའི་མདོ་ཞེས་པའི་སྐོར།
ལེའུ་རེ་གཅིག་པ། འདུས་པ་རིན་པོ་ཆེའི་རྒྱུད་དྲི་མ་མེད་པ་གཟི་བརྗིད་རབ་ཏུ་འབར་བའི་མདོ་ལས། སྟོན་པས་བསྟན་པ་བོན་གྱི་གཏད་གཉེར་མཛད་པའི་མདོ་ཞེས་པའི་སྐོར།
ྃ༔ ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ ལས་བྱང་ཆུང་བ་ཚོར་བ་རང་གྲོལ་སྙིང་པོ་བཞུགས་སོ༔
ཕྱི་ནང་གི་གྲུབ་མཐའི་རྣམ་གཞག་འཇམ་མགོན་ཞལ་ལུང་གི་འགྲེལ་བ་ངེས་དོན་སྙིང་པོའི་ལམ་བཟང་མཐོང་བའི་སྒྲོན་མེ་ཞེས་བྱ་བ།
ཡུལ་གྱི་གཞོན་སྐྱེས་ཕལ་མོ་ཆེ་ཡིག་རྨོངས་ལས་གྲོལ་ཡོད་ཅིང༌། དེ་ཡང་ཨུ་རུ་སུ་མཉམ་འབྲེལ་སྐབས་ནས་ཤེས་ཡོན་སྲིད་བྱུས་ཀྱི་གཏན་འབེབས་ཀྱིས་རྒྱལ་ཡོངས་སུ་ཤེས་ཡོན་ལ་སྐུལ་འདེད་གཏོང་རྒྱུར་ཤུགས་རྐྱེན་ཆེན་པོ་ཐེབས་ཐུབ་པ་བྱུང་བ་རེད། གཞོན་སྐྱེས་རྣམས་ཀྱིས་གཞི་རིམ་ནས་ལོ་དང་པོ་༨ ཀྱི་རིང་ངེས་པར་དུ་སློབ་གྲྭར་བསྐྱོད་དགོས། འོན་ཀྱང་ཕལ་ཆེ་བས་ལོ་༡༠ རིང་གཞི་རིམ་སློབ་ཚན་ཁག་ལ་སློབ་གཉེར་བྱེད་ཀྱི་ཡོད་ཅིང༌། ཡང་མང་པོ་ཞིག་གིས་མཐོ་སློབ་ཏུ་མ་བསྐྱོད་གོང་མུ་མཐུད་འབྲིང་རིམ་སློབ་གྲྭ་ཁག་ཏུ་སློབ་གཉེར་བྱེད་ཀྱི་ཡོད།
སྟོད་ལུང་བདེ་ཆེན་རྫོང་ནི་སྔོན་མིང་རང་སོར་བཞག་པའི་རྫོང་ཞིག་ཡིན་པ་དང་།སྟོད་ལུང་ཞེས་པ་ནི་སྟོད་ལུང་མ་ཆུ་སྟེ་སྐྱ་བ་ཆུ་ཟེར་བའི་ཆུ་གཞུང་གི་སྟོད་དུ་ཆགས་པའི་ལུང་པར་སྟོད་ལུང་ཞེས་ཟེར།དེའང་ཐོག་མར་ད་ལྟའི་མཚོ་སྨད་ཤང་ཁོངས་ཚལ་པོ་ཞེས་ཤིང་གླ་བའི་ཚལ་ཡོད་ས་ཞིག་ཏུ་སྟོད་ལུང་ཚལ་པོ་རྫོང་ཞེས་ཡོད་པ་ལ་དེ་རྗེས་བདེ་ཆེན་དགོན་སྟོངས་ཤུལ་དུ་རྫོང་དེ་སྤོས་པ་ནས་བཟུང་བདེ་ཆེན་རྫོང་ཞེས་མིང་ཐོགས།
ལྷ་ས་ཞེས་པ་ནི་ཐོག་མར་སྤྲུལ་པའི་ར་ཡིས་ས་འབོར་ཏེ་འོ་མཚོ་བསུབས་པས་ར་ས་ཞེས་པའི་མིང་ནས་རིམ་བཞིན་ལྷ་ས་ཞེས་པར་འགྱུར་བའམ།སངས་རྒྱས་དངོས་ཀྱིས་རབ་གནས་མཛད་པའི་ལྷ་ཇཕ་ཤྭཀ་རྣམ་གཉིས་གནས་འདིར་བཞུགས་པས་ལྷ་ས་ཞེས་པའི་མིང་ཐོགས་ཞེས་གསུང་སྲོལ་མི་འདྲ་བ་ཡོད།
སྙེ་མོ་ཞེས་པ་ནི་ཡུལ་དེའི་སོ་ནམ་བྱེད་སྟངས་ལེགས་ཤིང་ལོ་ཏོག་གི་སྙེ་མའང་ཕོ་མོར་དབྱེ་ཏེ་ཕོ་ཞན་ཞིང་མོ་ལེགས་པར་རྩིས་ནས་སྙེ་མོ་ཞེས་པའི་མིའང་དེ་ལྟར་བྱུང་།ད་ལྟའི་རྫོང་ཆགས་ཡུལ་ནི་སྔོན་གྱི་སྙེ་མོ་རྫོང་ཤུལ་གྱི་ཤར་ངོས་དར་གྲོང་ཞེས་པར་ཆགས་ཡོད།
ཆུ་ཤུར་ཞེས་པ་ནི་ཆུ་བོའི་རྒྱུགས་ཤུལ་དུ་ཆགས་པའི་ཡུལ་ལ་ཆུ་ཤུར་ཞེས་སྔོན་མིང་རང་སོར་བཞག་པའི་རྫོང་ཞིག་ཡིན་པ་དང་། ད་ལྟའི་རྫོང་ཆགས་ཡུལ་ནི་ཞོལ་གྲོང་ཚོ་ཞེས་པར་གནས་ཡོད།
སྐྱབས་འགྲོའི་དབྱེ་བ་ལ་སྐྱེས་བུ་གསུམ་གྱི་སྐྱབས་འགྲོ་གསུམ་ལས། དང་པོ་སྐྱེས་བུ་ཆུང་ངུའི་བསམ་པའི་ཁྱད་པར་རང་ཉིད་ངན་སོང་གསུམ་ལས་ཐར་ནས་མཐོ་རིས་ལྷ་མིའི་གོ་འཕང་ཐོབ་པའི་ཆེད་དུ་སྐྱབས་སུ་འགྲོ་བ་ཡིན། དུས་ཀྱི་ཁྱད་པར་དུས་ཉི་ཚེ་བ་གནས་སྐབས་ཇི་སྲིད་འཚོ་དང་མཐར་ཐུག་ལྷ་མིའི་གོ་འཕང་མ་ཐོབ་བར་དུའོ། །
དེའི་སྐྱབས་སུ་འགྲོ་ཚུལ་ནི་འོག་ནས་བཤད་པ་ལྟར་སྟོན་པ་ལམ་གྲོགས་ཀྱི་ཚུལ་དུ་སྐྱབས་སུ་འགྲོ་བ་ཡིན།
སྐྱེས་བུ་ཆེན་པོའི་བསམ་པའི་ཁྱད་པར་བདག་རང་གི་དོན་མ་ཡིན་པར། གཞན་དོན་ལ་སངས་རྒྱས་ཀྱི་གོ་འཕང་ཐོབ་པའི་ཆེད་དུ་བསམ་པ་སྟེ་སྦྱོར་བ་སེམས་བསྐྱེད་དམ་པ་ཡིན་ལ། དུས་ཀྱི་ཁྱད་པར་དུས་དེ་རིང་ནས་བཟུང་སྟེ་བྱང་ཆུབ་སྙིང་པོ་མ་ཐོབ་ཀྱི་བར་དུ་སྐྱབས་སུ་འགྲོ་བ་ཡིན། བྱང་ཆུབ་ཐོབ་དུས་ནའང་སྐྱབས་སུ་འགྲོ་ཨེ་དགོས་སྙམ་ན། དེའི་དུས་སུ་བདག་ཉིད་སྟོབས་བཅུའི་སྟོབས་དང་ལྡན། དབང་བཅུའི་དབང་གིས་ཕྱུག་པས་རང་ཉིད་འཇིགས་པ་ཐམས་ཅད་དང་བྲལ་ལ། གཞན་སྐྱོབས་པའི་ནུས་པ་དང་ལྡན་པས་དེའི་དུས་སུ་སྐྱབས་སུ་འགྲོ་མི་དགོས་སོ། །
ཚོགས་ཀྱང་དེ་ཡི་མཐར་ཐུག་གོ །ཞེས་པ་བཞིན། ཐུབ་པ་ནི། སྟོན་པ་སངས་རྒྱས་དཀོན་མཆོག་དང་། །
ཐུགས་རྒྱུད་ཡོན་ཏན་གྱི་ཆོས་དང་མི་ཕྱེ་མི་འབྱེད་པ་ནི་དགེ་འདུན་ཏེ་དོན་ལ་མཐར་ཐུག་གི་སྐྱབས་ནི་སངས་རྒྱས་ཁོ་ན་ཡིན་ནོ། །
ཞེས་པ་བཞིན། བླ་མ་དགེ་བའི་བཤེས་གཉེན་དམ་པ་རྣམས་ཡིན། བཟོ་སྤྲུལ་པའི་སྐུ་ནི་ལུགས་གཅིག་ལ་བཟོ་རྒྱལ་ཀརྨ་བི་ཤྭ་ལ་སོགས་པར་སྤྲུལ་པ་རྣམས་ཡིན་ལ། ལུགས་གཅིག་ལ། ས་བཟོ། རྡོ་བཟོ། ཟངས་བཟོ་སོགས། ལུགས་སུ་བླུགས་པ། རིས་སུ་བྲིས་པ། འབུར་དུ་དོད་པ་ལ་སོགས་པ་སྟེ་དཀར་པོ་རྣམ་པར་འཕེལ་བའི་ཚོང་ཟོངས་སུ་གྱུར་པ་རྣམས་ཡིན། སྣ་ཚོགས་སྤྲུལ་པའི་སྐུ་ནི། གྲུ་དང་། གཟིངས་དང་། ཟམ་པ་དང་། ངལ་སྟེགས་དང་། ཐ་ན་ཚ་བས་གདུང་བའི་དུས་སུ་བསིལ་བའི་རེག་བྱ་དང་། གྲང་བས་གདུང་བའི་ཚེ་དྲོ་བའི་རེག་བྱ་སྟེ་འགྲོ་བ་ལ་ཕན་བདེ་སྟེར་བའི་རྒྱུར་གྱུར་པ་ཐམས་ཅད་ཡིན་ནོ། །
བརྟེན་པ་ཡེ་ཤེས་ནི། དཔེར་ན་རང་རེའི་སེམས་ལྟ་བུའི་མི་འཆར་དགུ་འཆར་གྱི་ཆ་ལྟ་བུ་ཡིན་པས་དེ་ལ་ཡང་ཆོས་དབྱིངས་སོགས་ལྔ་ལས།
གཉིས་པ་དམ་པའི་ཆོས་ལ། ངོ་བོ་དབྱེ་བ་ཡོན་ཏན་གསུམ་ལས། དང་པོ་ངོ་བོ་ནི། ཉོན་མོངས་ཤེས་བྱ་བག་ཆགས་ཀྱི་སྒྲིབ་པ་སྤོང་པའམ་སྤོང་བྱེད་ཀྱི་ཐབས་སུ་གྱུར་པ་དམ་པའི་ཆོས་ཀྱི་ངོ་བོ་ཡིན། སྤང་བའམ་ཞེས་པ་ནི། ཉན་རང་བྱང་སེམས་གསུམ་གྱིས་ཉོན་མོངས་སྤོང་པའི་འགོག་པ་དམ་པ་དེ་དང་། སྤོང་བྱེད་ལམ་གྱིས་བདེན་པ་ཡིན་ནོ། །
ཞེས་པ་ལྟར། ཏིང་ངེ་འཛིན་གྱིས་མེས་ཐ་མལ་གྱི་ལུས་སྦྱངས་ནུས་ཤིང་དྭངས་མར་གྱུར་ཏེ་སྐྱེ་འཆི་མེད་པའི་ཚེ་དབང་བརྙེས་པ་ལ་ཚེ་དབང་རིག་འཛིན་དང་། སྦྱངས་མ་ནུས་པ་སེམས་ལྷ་སྐུར་སྨིན་ཀྱང་ལུས་སྦྱངས་མ་ནུས་པ་རྣམ་སྨིན་རིག་འཛིན།
དེ་ལ་སོ་སོར་བརྟགས་འགོག་དང་། བརྟགས་མིན་གྱི་འགོག་པ་གཉིས་ཡོད། བརྟགས་མིན་གྱི་འགོག་པ་སེམས་ཅན་གྱི་རྒྱུད་ན་བདེ་གཤེགས་སྙིང་པོའི་ཡེ་ཤེས་ངོ་བོ་ཡེ་དག་གི་ཚུལ་དུ་ཡོད་པ་ཡིན་ཅིང་། སོ་སོར་བརྟགས་པའི་འགོག་པ་གློ་བུར་བྲལ་དག་གི་ཆ་སངས་རྒྱས་ཆོས་ཀྱི་སྐུ་དེ་ཡིན། དེ་ལྟ་བུའི་ཡེ་ཤེས་དེ་སེམས་ཅན་གྱི་རྒྱུད་ན་ཇི་ལྟར་ཡོད་ན་རལ་གྲི་ཤུབ་ན་ཡོད་པ་ལྟར་དང་། ནོར་བུ་འདམ་ཀྱིས་སྒྲིབ་པ་ལྟ་བུའི་གློ་བུར་གྱི་དྲི་མས་སྒྲིབ་ཡོད་པ་དེ་བསལ་བའི་ཐབས་ལ་རྒྱུ་སྐྱབས་དང་འབྲས་སྐྱབས་གཉིས་ལས་རྒྱུ་དང་རྐྱེན་དུ་འདོད་པའི་ཁྱད་པར་རོ། །
ཐུན་མིན་ནང་གི་སྐྱབས་ཡུལ་རྩ་བ་གསུམ་དཀོན་མཆོག་གསུམ་ཇི་ལྟར་ཡིན་ཚུལ་ནི། མཆོག་གི་སྤྲུལ་པའི་སྐུ་སངས་རྒྱས་སུ་འདོད་པ་མདོ་ལྟར་དང་། གསང་སྔགས་ཀྱི་ལུགས་ལ་སངས་རྒྱས་ལོངས་སྤྱོད་རྫོགས་པའི་སྐུར་བཞེད་པ་དང་། དེ་ལ་བླ་མ་དགེ་འདུན་དང་། མོས་ལྷ་ཕོག་ལྷ་གཉིས་སངས་རྒྱས་ཡིན་པར་བཞེད་པ་དང་། ཡང་ལུགས་གཅིག་ལ། བླ་མ་སངས་རྒྱས་དང་། ཡི་དམ་ཆོས་དཀོན་མཆོག་དང་། བརྒྱུད་པའི་བླ་མ་གཞན་རྣམས་རིག་འཛིན་ནང་གི་དགེ་འདུན་ཡིན། བླ་མ་སངས་རྒྱས་ཡིན་པའི་ཚུལ་ལུང་དང་རིགས་པ་གཉིས་ཀྱིས་བསྒྲུབ་དགོས་ཏེ། ལུང་ནི་རིམ་ལྔ་ལས། འདི་ནི་རང་བྱུང་བཅོམ་ལྡན་འདས། །
དེ་ནས་རྟོགས་པས་བདག་རྒྱུད་གྲོལ་བ་དང་། ཐུགས་རྗེས་གཞན་སེམས་ཅན་ཐམས་ཅད་དགྲོལ་ནས་གྲོལ་བའི་ལམ་བསྟན་པ་དང་། འགྲོ་བའི་དོན་རྒྱ་ཆེ་བ་ནམ་མཁའི་མཐའ་དང་མཉམ་པ། རྒྱུན་རིང་བ་ཇི་སྲིད་འཁོར་བ་མ་སྟོང་གི་བར་དུ་ཕྱོགས་བཅུ་དུས་གསུམ་གྱི་རྒྱལ་བ་སྲས་དང་རིག་པ་འཛིན་པ་གོང་མ་རྣམས་ཀྱིས་ཇི་ལྟར་བསྒྲུབས་པ་བཞིན་བདག་གིས་བསྒྲུབ་པར་བགྱིའོ་སྙམ་པ་ཟུར་ཕྱི་མ་ཤེས་རབ་ཀྱིས་རྫོགས་བྱང་ལ་དམིགས་པའོ། །
ཤེས་རབ་འདི་ནི་གཞན་དོན་སྒྲུབ་པའི་ཤེས་རབ་ཡིན། དེ་ལྟར་དང་པོ་རང་གི་རྩ་བའི་མ་ལ་སྐྱེས་པ་དང་། དེ་ནས་ཕ། དེ་ནས་སྤུན་ཟླ། དེ་ནས་གྲོགས་དགའ་མཛའ། དེ་ནས་རང་གི་ཕ་སྐོར། དེ་ནས་མ་སྐོར། དེ་ནས་ཡུལ་མི་ཐམས་ཅད། དེ་ནས་རིམ་གྱིས་ཐུན་འཇོག་ཁར་ནམ་མཁའི་མཐའ་ཁྱབ་ལ་རིམ་གྱིས་མ་སྒོམ་ན་གོ་ཡུལ་གཤིས་འབྱམས་ལ་འགྲོ་བས་རིམ་གྱིས་སྒོམ་པ་གལ་ཆེ། དེ་ལྟ་བུའི་ཟུར་གཉིས་སམ་དོན་གཉིས་དང་ལྡན་པ་བྱང་ཆུབ་སེམས་ཀྱི་ཀུན་སློང་ངམ། དགེ་རྩ་ཐབས་ཀྱི་ཟིན་པར་བྱེད་པ་སྦྱོར་བ་སེམས་བསྐྱེད་དམ་པ་ཞེས་བྱ་སྟེ། ཀུན་མཁྱེན་ཆེན་པོས། སྦྱོར་བ་སེམས་བསྐྱེད་དངོས་གཞི་དམིགས་པ་མེད། །
ཞེས་པ་ལྟར། དང་པོ་དགེ་རྩ་ཐབས་ཀྱིས་ཟིན་པར་བྱེད་པ་སྦྱོར་བ་སེམས་བསྐྱེད་དམ་པ་ནི། སེམས་ཅན་ཐམས་ཅད་སྡུག་བསྔལ་རྒྱུ་འབྲས་གཉིས་དང་བྲལ་ཏེ་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། དེའི་ཆེད་དུ་བསམ་སྟེ། བསམ་པ་ལྕགས་ཀྱུ་ལྟ་བུས་དགེ་བའི་རྩ་བ་རྩྭ་ཕོན་ལྟ་བུ་དེ་ཟིན་པར་བྱེད་པ་ཡིན་ནོ། །
གཉིས་པ་དགེ་རྩ་རྐྱེན་གྱིས་མི་འཇིག་པར་བྱེད་པ་དངོས་གཞི་དམིགས་མེད་དམ་པ་ནི། དགེ་རྩ་རྐྱེན་གང་གིས་འཇིག་ན། གཞན་དོན་རྫོགས་པའི་སངས་རྒྱས་ཐོབ་པའི་ཆེད་དུ་མ་བསྔོས་ན། བདེ་འབྲས་ལན་གཅིག་མྱོང་ནས་ཟད་པ་དང་། ཁོང་ཁྲོ་སྐྱེས་ན། བསྐལ་པ་སྟོང་དུ་བསགས་པ་ཡི། །
ཞེས་གསུངས་པ་བཞིན། དལ་འབྱོར་རྙེད་དཀའ་སོགས་ལ་ཡང་ན་དཔྱད་སྒོམ་བྱེད། ཡང་ན་འཇོག་སྒོམ་བྱས་ནས་དཔྱད་འཇོག་རེས་མོས་བྱེད་པ་འདི་གལ་ཆེ། དགེ་བའི་རྩ་བ་གོང་ནས་གོང་དུ་འཕེལ་བར་བྱེད་པ་མཇུག་བསྔོ་བ་དམ་པ་ནི། བློ་གྲོས་རྒྱ་མཚོས་ཞུས་པའི་མདོ་ལས། ཇི་ལྟར་ཆུ་ཐིག་རྒྱ་མཚོ་ཆེར་ལྷུང་བ། །
ཞེས་པས། དཔེར་ན་ཟས་བཟང་པོ་དུག་ཅུང་ཟད་འདྲེས་པ་དེས། ཟ་བའི་ཚེ་རོ་མཆོག་ཏུ་བདའ་མོད་བཅུད་མྱོང་བ་ན་དུག་གིས་ཟུག་རྔུ་བསྐྱེད་པ་དེ་བཞིན་དུ། དགེ་བའི་འབྲས་བུ་མངོན་མཐོའི་བདེ་བ་ཐོབ་ཀྱང་འཁོར་གསུམ་དུ་ཞེན་པའི་བདེན་འཛིན་དེས་འཁོར་བ་ལས་ཐར་པ་ཐོབ་པར་མི་འགྱུར་བས་སྤང་དགོས། གཉིས་པ་བསྔོ་བ་དུག་མེད་ལ་འཁོར་གསུམ་ཡོངས་དག་གི་བསྔོ་བ་མཚན་ཉིད་པ་དང་རྗེས་མཐུན་པ་གཉིས་ལས། དང་པོ་ནི། སྡུད་པ་ལས། རྣམ་པར་མི་རྟོག་ཡེ་ཤེས་བྱ་བ་ཐམས་ཅད་བྱེད། །
དེ་ལྟ་བུའི་དམ་པ་གསུམ་པོ་དེ་མདོ་སྔགས་ཐུན་མོང་གི་བསམ་བྱ་ཡིན། གཉིས་པ་ཐབས་རྒྱ་ཆེ་བ་གསང་བ་རིག་འཛིན་སྔགས་ཀྱི་ཀུན་སློང་ནི་གསང་སྔགས་རྡོ་རྗེ་ཐེག་པའི་ཆོས་ཉན་འཆད་སྒོམ་སྒྲུབ་གང་གི་སྐབས་ནའང་གལ་ཆེ་བས། དང་པོ་ནས་བླ་མ་དང་སློབ་མའི་རྟེན་འབྲེལ་མི་འཆུགས་པ་ཞིག་ངེས་པར་དགོས་ཏེ། ཚུལ་གསུམ་སྒྲོན་མེ་ལས། དོན་གཅིག་ན་ཡང་མ་རྨོངས་དང་། །